Държавен вестник, бр. 67, 2019 г., стр. 29

БРОЙ  67	
Д Ъ Р Ж А В Е Н  В Е С Т Н И К 	
СТР.  29  
околната среда и водите в деловодството на 
МОСВ, по пощата или по електронен път с 
електронен подпис в посочения в публична-
та покана срок и адрес. Към заявлението се 
прилагат следните документи:
1. автобиография;
2. копия на документи, удостоверяващи 
завършено висше образование и квалификация 
в областите по ал. 2, т. 3, като документите, 
издадени от други държави, трябва да носят 
съответните реквизити съгласно двустранните 
договорености или да бъдат удостоверени с 
апостил или легализирани по реда на Правил-
ника за легализациите, заверките и преводите 
на документи и други книжа; 
3. копия на документи, доказващи, че 
експертът е участвал в изготвяне, прилагане 
и оценка на стратегии, планове, програми 
(копие на трудови книжки, служебни бележки, 
справки/договори за извършена дейност), и/
или справки от публични регистри и бази 
данни, доказващи експертен опит по ал. 2, 
т. 4 не по-малък от 3 години.
(6) Документите по ал. 5 се разглеждат от 
комисия, назначена със заповед на министъра 
на околната среда и водите или оправомощено 
от него длъжностно лице.
(7) Комисията по ал. 6:
1. извършва преглед на документите по 
ал. 5 за съответствие с изискванията по ал. 2, 
като при необходимост изисква допълване/
уточняване на представената информация и 
документация в рамките на срока, определен 
със заповедта по ал. 6; до участие в проце-
дурата за избор не се допускат кандидати, 
които не отговарят на критериите и/или не 
са представили съответните документи по 
ал. 5, и/или не са изпълнили изискванията 
на комисията и поканата;
2. съставя протокол с допуснатите за учас-
тие в избора експерти по екологична оценка 
и/или специалисти по планове и програми.
(8) Въз основа на представените документи 
по ал. 5, доказващи опит и квалификация, 
комисията по ал. 6 извършва подбор и кла-
сира експертите по екологична оценка и/или 
специалистите по планове и програми в низ-
ходящ ред за участие в МК – специализиран 
състав на ВЕЕС. Кандидатите се класират за 
членове на постоянния състав на МК – спе-
циализиран състав на ВЕЕС, въз основа на 
най-голям опит и квалификация.
(9) В случаите на получен еднакъв брой 
гласове за експерт/специалист по планове 
и програми, попадащи в квотата от двама 
кандидати съгласно ал. 11, класирането се 
извършва въз основа на публично проведен 
от комисията по ал. 6 жребий.
(10) След приключване на работата си ко-
мисията съставя протокол с резултатите от 
класирането и го предоставя на министъра 
на околната среда и водите.
(11) Министърът на околната среда и во-
дите утвърждава със заповед кандидатите, 
класирани на първите две места.
(12) Когато провеждането на процедурата 
по ал. 3 – 10:
1. не доведе до избор на експерт по еко-
логична оценка/специалист по планове и 
програми, се стартира нова процедура по 
ал. 3; в случай че отново не бъдат допуснати 
експерти по екологична оценка и/или спе-
циалисти по планове и програми, за участие 
в състава на МК – специализиран състав на 
ВЕЕС, не се включват независими експерти 
по екологична оценка и/или специалисти по 
планове и програми за мандата по чл. 14;
2. доведе до допускането/избора на един 
експерт по екологична оценка/специалист по 
планове и програми, за избор на втори неза-
висим експерт  се стартира нова процедура по 
ал. 3; в случай че при повторната процедура не 
бъдат допуснати други независими експерти, 
то в състава на Междуведомствената комисия 
се включва одобреният експерт/специалист 
по планове и програми, без да се провежда 
нова процедура по избор.
(13) Експертите по екологична оценка и/
или специалистите по планове и програми 
преди всяко заседание подписват декларация 
по образец, даден в приложение № 1, че не са 
участвали в изготвянето и не са пряко заинте-
ресовани от реализирането на разглеждания/
ата на заседанието план/програма.
(14) Мандатът на експертите по екологич-
на оценка и/или специалистите по планове 
и програми в МК – специализиран състав 
на ВЕЕС, като членове на съвета е четири 
години без право на два последователни ман-
дата. Мандатът започва да тече от датата на 
назначаването им като членове на МК със 
заповед на министъра на околната среда и 
водите.
(15) Освобождаването на експерти по еко-
логична оценка и/или специалисти по планове 
и програми в МК – специализиран състав на 
ВЕЕС, като членове на съвета става:
1. по искане на експерта и/или специалиста 
по планове и програми; 
2. при отказ да попълни декларацията по 
приложение № 1 или при деклариране на 
невярна информация;
3. при установено наличие на интерес, който 
води или би могъл да доведе до извличане на 
облага от материален или нематериален харак-
тер, свързан с безпристрастното и обективно 
изпълнение на функциите и задълженията на 
съответния член;
4. при наличието на влязла в сила присъда 
за извършено престъпление от общ характер;
5. при състояние на трайна нетрудоспо-
собност, което продължава повече от шест 
месеца;
6. в случай на смърт.